**Giovanni Giacomo Panciroli** (født 1587 i Roma, død 3. september 1651 i Quirinalpalasset i samme by) var en av Den katolske kirkes kardinaler. Han var kardinalstatssekretær fra 1644 til sin død.

Liv og virke
------------

### Tidlig karriere

Panciroli (navnet er også skrevet *Panziroli* og *Pancirole*) var sønn av en skredder fra Roma. Han ble utdannet i Roma, og tok doktorgrad i *utroque iure*, det vil si både sivil- og kirkerett, i 1605. Han ble advokat ved Den romerske kurie, og fulgte Den hellige stols nuntius til først Napoli og siden Spania, Giambattista Pamphilij (senere pave Innocent X).

Tilbake i Roma kom han i tjeneste under kardinal Francesco Barberini. Han fikk en rekke verv ved kurien.

### Biskop

I 1641 ble han titulærpatriark av Konstantinopel, og han ble bispeviet i januar 1642 av kardinal Giulio Cesare Sanchetti, som ble assistert som medkonsekrerende av titularerkebiskop Lelio Falconieri, og av biskop Alessandro Castracani av Nicastro.

### Kardinal

Han ble kreert til kardinalprest av pave Urban VIII ved konsistoriet juli 1643, med *Santo Stefano Rotondo* som tittelkirke, og deltok i konklavet 1644 som valgte Innocens X.

### Statssekretær

Samme år ble han utnevnt til kardinalstatssekretær, et embede han utøvet i samarbeide med pavens kardinalnepote Camillo Francesco Maria Pamphili frem til januar 1647. Da la Pamphili ned sin kardinalsverdighet for å kunne inngå ekteskap med Olimpia Aldobrandini. Denne fratredenen økte kardinal Pancirolis rolle, slik at han utøvde en myndighet i den romerske kurie som var uvanlig for noen som ikke var i slekt med paven, selv for en statssekretær.[] Dette var en stilling som den gangen i utgangspunktet var av mindre betydning og lavere rang enn den som den fikk senere. Samtidig hadde han å forholde seg til den betydelige innflytelsen som Donna Olimpia hadde på sin svoger, paven.[] Denne situasjonen var til tider et problem som reduserte kuriens effektivitet.

Pave Innocens X bad sin statssekretær om en anbefaling vedrørende hvem som skulle erstatte hans sørgelig inkompetente kardinalnepote, Francesco Maidalchini. Pancirolo foreslo sin sekretær, Camillo Astalli, en fjern inngiftet slektning til paven gjennom ekteskapet med Olympia. Selv om han skulle fortsette å nyte pavens ubetingede tillit, utløste dette et raseri mot ham fra Pamphilislekten og dens folk. Stadig kritikk og hans svekkede helse bidro til at han gradvis tapte innflytelse innen kurien.

Panciroli døde 3. september 1651 i Roma, og ble gravlagt nær høyalteret i kirken San Silvestro al Quirinale.

Episkopalgenealogi
------------------

Hans episkopalgenealogi er:

* Kardinal Tolomeo Gallio (1527-1607)
* Biskop Cesare Speciano (Speciani) (1539-1607) \*1584
* Biskop Andrés Pacheco (1550-1606) \*1588
* Kardinal Agustin Spínola Basadone (1597-1679) \*1623
* Kardinal Giulio Cesare Sacchetti (1587-1663) \*1623
* Kardinal *Giovanni Giacomo Panciroli* (1587-1651) \*1642

Referanser
----------

1. ↑   Gemeinsame Normdatei, GND-ID 1017572313, besøkt 17. oktober 2015[Hentet fra Wikidata]
2. ↑   Dizionario Biografico degli Italiani, www.treccani.it[Hentet fra Wikidata]
3. 1 2   Social Networks and Archival Context, SNAC Ark-ID w6tz3npw, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 22. desember 2014[Hentet fra Wikidata]
5. 1 2 3   Dizionario Biografico degli Italiani, www.treccani.it, besøkt 23. juni 2015[Hentet fra Wikidata]
6. ↑   Gemeinsame Normdatei, besøkt 13. mai 2014[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. 1 2  Ippolito, Antonio Mennitti. "Pancirolo, Giovanni Giacomo". *Dizionario Biografico*, vol. 80, 2014, Treccani
9. ↑  Boutry, Philippe; Levillain, Philippe (2002). "Innocent X". The Papacy: an encyclopedia. Routledge. pp. 801–802. ISBN 0-415-92228-3.
10. ↑  pancir, lest 29. mars 2022

Eksterne lenker
---------------

* Biografi på The Cardinals of the Holy Roman Church


|  |  |  |
| --- | --- | --- |
| Forgjenger:**-** | **Kardinalstatssekretær**(1644–1651) | Etterfølger:**Fabio Chigi** |
| Forgjenger:**Francesco Maria Macchiavelli** | **Latinsk patriark av Konstaninopel**(1641–1643) | Etterfølger:**Giovanni Battista Spada** |

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** ISNI **·** SUDOC
 |